ઇન્સ્ટિટ્યૂટ ઓફ ડિફેન્સ સ્ટડીઝ એન્ડ એનાલિસિસના આધારે બ્લૂમબર્ગે લખ્યું છે કે, સુરક્ષા બજેટમાં વધારો થવાની શક્યતાઓ ઓછી છે; કારણ કે અર્થવ્યવસ્થાની સ્થિતિ ખાસ સારી નથી અને વળી સંસાધનોનો અભાવ પણ છે. નોટબંધીને કારણે પ્રગતિ ઓછી છે અને તેની નકારાત્મક અસરો પણ છે, જે સુરક્ષા બજેટ માટે સારો સંકેત નથી. સુરક્ષા વિભાગે મોંઘવારીને ધ્યાનમાં રાખીને વધારાની જરૂરિયાત જાહેર કરી હતી. આ સિવાય જૂના હથિયારો અને સુરક્ષા ઉપકરણોને પણ બદલવાની ખૂબ જરૂર છે.